കേരള സ്കൂൾ കലോത്സവം 2017

കേരളത്തിന്റെ അമ്പത്തേഴാമത്  സ്കൂൾ കലോത്സവം കണ്ണൂരിൽ 2017 ജനുവരി 16 ന്  ആരംഭിച്ച് ജനുവരി 22-നു സമാപിച്ചു. ഏഷ്യയിലെ ഏറ്റവും വലിയ കലോത്സവമാണ് സംസ്ഥാന സ്ക്കൂൾ യുവജനോത്സവം. പ്രധാന വേദിയായ നിളയിൽ [പോലീസ് മൈതാനം]നടന്ന ചടങ്ങിൽ മുഖ്യമന്ത്രി പിണറായി വിജയൻ കലോത്സവം ഔദ്യോഗികമായി ഉദ്ഘാടനം ചെയ്തു. കണ്ണൂർ സെന്റ് മൈക്കിൾസ് ആംഗ്ളോ ഇന്ത്യൻ ഹയർ സെക്കൻഡറി സ്കൂൾ പരിസരത്ത് നിന്ന് ആരംഭിച്ച ഘോഷയാത്രയോടെയാണ് കലോത്സവത്തിന് തുടക്കമായത്. ഗായിക സയനോര ഫിലിപ്പ് ഫ്ലാഗ് ഓഫ് ചെയ്തു. വിദ്യാഭ്യാസ മന്ത്രി സി. രവീന്ദ്രനാഥ്,മന്ത്രി കടന്നപ്പള്ളി രാമചന്ദ്രൻ, പി. ജയരാജൻ, ഗായിക കെ. എസ്. ചിത്ര, കണ്ണൂർ ജില്ലാ പഞ്ചായത്ത് പ്രസിഡന്റ് കെ.വി.സുമേഷ് എന്നിവർ സന്നിഹിതരായിരുന്നു.

232 ഇനങ്ങളിലായി ഏതാണ്ട് 12000  ഓളം പ്രതിഭകൾ ഈ കലോത്സവത്തിൽ പങ്കെടുത്തു. 939 പോയിൻറുമായി കോഴിക്കോട് ഒന്നാം സ്ഥാനവും, 936 പോയിൻറ് നേടി പാലക്കാട് രണ്ടാം സ്ഥാനവും 933 പോയിൻറോടെ ആതിഥേയരായ കണ്ണൂർ മൂന്നാം സ്ഥാനവും നേടി വിദ്യാഭ്യാസമന്ത്രി സി. രവീന്ദ്രനാഥ്, തുറമുഖ പുരാവസ്തു വകുപ്പ് മന്ത്രി കടന്നപ്പള്ളി രാമചന്ദ്രൻ, പ്രതിപക്ഷ നേതാവ് രമേശ് ചെന്നിത്തല എന്നിവർ സമാപന ചടങ്ങിൽ പങ്കെടുത്തു.  വിജയികൾക്ക് സമ്മാനങ്ങൾ നൽകി. പ്രശസ്ത മാന്ത്രികൻ ഗോപിനാഥ് മുതുകാടും സമാപന ചടങ്ങിൽ പങ്കെടുത്തിരുന്നു.

ഹൈസ്‌കൂൾ വിഭാഗത്തിൽ 133 പോയിന്റ് നേടി പാലക്കാട് ആലത്തൂർ ബി.എസ്.എസ് ഗുരുകുലം എച്ച്.എസ്.എസിനാണ് ഒന്നാംസ്ഥാനം. 83 പോയിന്റ് നേടിയ ഇടുക്കി കുമാരമംഗലം എം.കെ.എൻ.എം.എച്ച്.എസിനാണ് രണ്ടാംസ്ഥാനം. ഹയർസെക്കൻഡറി വിഭാഗത്തിൽ 131 പോയിന്റ് സ്വന്തമാക്കിയ കുമാരമംഗലം എം.കെ.എൻ.എം.എച്ച്.എസ് ഒന്നാമതെത്തിയപ്പോൾ 123 പോയിന്റുമായി ആലത്തൂർ ബി.എസ്.എസ് ഗുരുകുലം എച്ച്.എസ്.എസ് രണ്ടാമതെത്തി.അറബിക് കലോത്സവത്തിൽ 95 പോയിന്റുകൾ വീതംനേടി തൃശൂർ, കോഴിക്കോട്, കണ്ണൂർ, കൊല്ലം ജില്ലകൾ ഒന്നാംസ്ഥാനം പങ്കിട്ടു. 91 പോയിന്റുകളുമായി പാലക്കാട്, മലപ്പുറം, കാസർകോട് ജില്ലകൾ രണ്ടാംസ്ഥാനത്തെത്തി. സംസ്‌കൃതോത്സവത്തിൽ 95 പോയിന്റുകൾ നേടി മലപ്പുറം, കണ്ണൂർ, കാസർകോട്, എറണാകുളം ജില്ലകൾക്കാണ് ആദ്യസ്ഥാനം.

ചരിത്രത്തിലാദ്യമായി രചനാ മത്സരങ്ങളിൽ ആദ്യ മൂന്നു സ്ഥാനങ്ങൾ നേടിയവരുടെയും പങ്കെടുത്തവരുടെയും രചനകൾ ഓൺലൈനായി ലഭ്യമായത് കണ്ണൂർ കലോത്സവത്തിലാണ്. സ്കൂൾ വിക്കിയിലാണ് ഇത് ലഭ്യമായത്. 

വേദികൾ
കണ്ണൂരും പരിസരങ്ങളിലുമായി 20 വേദികളിലായാണ് മത്സരങ്ങൾ നടന്നത്. ഓരോ വേദികൾക്കും കേരളത്തിലെ പ്രധാന നദികളുടെ പേരാണു നൽകിയിരുന്നത്.
 നമ്പർ  പേര്  വേദി1 നിള പോലീസ് ഗ്രൗണ്ട് 2  ചന്ദ്രഗിരി കലക്ട്രേറ്റ് മൈതാനം3  കബനി ടൗൺ സ്ക്വയർ4  പമ്പ ജവഹർ സ്റ്റേഡിയം5  വളപട്ടണം  ജി വി എച്ച് എസ് എസ്, കണ്ണൂർ6  കല്ലായി ഗവൺമെന്റ് യു പി എസ്, മുഴത്തടം, താണ7  കവ്വായി പോലീസ് ഓഡിറ്റോറിയം8  കാര്യംങ്കോട് ഗവൺമെന്റ് യു.പി.എസ്. താവക്കര9  ഭവാനി ശിക്ഷക് സദൻ ഓഡിറ്റോറിയം10  പല്ലന ഗവൺമെന്റ് ടി ടി ഐ, മെൻ ഗ്രൗണ്ട്11   നെയ്യാർ ജവഹർ ഓഡിറ്റോറിയം12  പമ്പാർ ഗവൺമെന്റ് ടൗൺ എച്ച് എസ് എസ്, കണ്ണൂർ13  കടലുണ്ടി ഗവൺമെന്റ് ടൗൺ എച്ച് എസ് എസ് ഹാൾ, കണ്ണൂർ14  പെരിയാർ സെന്റ് മൈക്കിൾസ് എ ഐ എച്ച് എസ് എസ് റൂം, കണ്ണൂർ15   മീനച്ചിൽ സെന്റ് മൈക്കിൾസ് എ ഐ എച്ച് എസ് എസ് റൂം, കണ്ണൂർ16  മണിമല സെന്റ് മൈക്കിൾസ് എ ഐ എച്ച് എസ് എസ് റൂം, കണ്ണൂർ17  കല്ലട സെന്റ് മൈക്കിൾസ് എ ഐ എച്ച് എസ് എസ് റൂം, കണ്ണൂർ18  കരമന സെന്റ് മൈക്കിൾസ് എ ഐ എച്ച് എസ് എസ് റൂം, കണ്ണൂർ19  ചാലിയാർ സെൻട്രൽ ജയിൽ പരേഡ് ഗ്രൌണ്ട്, പള്ളിക്കുന്ന്20  മയ്യഴി സ്റ്റേഡിയം കോർണർ
http://www.manoramaonline.com/content/dam/mm/ml/news/latest-news/pdf/2017/kalolsavam-route-map-2017.pdf

പോയന്റ് നില
 റാങ്ക്  ജില്ല  എച്ച്.എസ്.ജനറൽ എച്ച് എസ് എസ്ജനറൽ സ്വർണ്ണക്കപ്പ്പോയന്റ് എച്ച് എസ് അറബിക് എച്ച് എസ്സംസ്കൃതം 1  കോഴിക്കോട്  427  512  939  95  88 2  പാലക്കാട്  428  508  936  91  86 3  കണ്ണൂർ  425  508  933  95  95 4  തൃശ്ശൂർ  429  492  921  95  91 5  മലപ്പുറം  416  491  907  91  95 6  കോട്ടയം  401  479  880  71  87 7  എറണാകുളം  401  478  879  90  95 8  കൊല്ലം  391  477  868  95  88 9  ആലപ്പുഴ  409  458  867  89  86 10  വയനാട്  396  458  854  89  75 11  തിരുവനന്തപുരം  384  460  844  87  81 12  കാസർഗോഡ്  374  443  817  91  95 13  പത്തനംതിട്ട  352  420  772  73  82 14  ഇടുക്കി  347  405  752  76  66

ചിത്രശാല

പുറത്തേക്കുള്ള കണ്ണികൾ

അവലംബം 

വർഗ്ഗം:കേരളത്തിലെ സാംസ്കാരിക പരിപാടികൾ
വർഗ്ഗം:കണ്ണൂർ ജില്ല
വർഗ്ഗം:കേരള സ്കൂൾ കലോത്സവം